section_heading: Pokolj u Katynskoj šumi
paragraph_text: Jedan od razloga radi kojeg su sovjetski komunisti sklopili pakt Molotov-Ribbentrop s nacionalsocijalistima bio je uništenje Poljaka. Zbog veličine poljske populacije to se je planiralo učiniti u nekoliko koraka. Prvi korak bio je istrebljenje poljske inteligencije. U razdoblju od travnja do svibnja 1940., oko 22 000 Poljaka, jednim dijelom poljski časnici zarobljeni tijekom njemačko-sovjetske invazije Poljske, jednim dijelom policajci i jednim dijelom drugi članovi poljske inteligencije (katolički kler, sveučilišni profesori, vlasnici tvornica i dr.) odvedeni su u zatvore i rusku šumu Katyn gdje ih se sustavno pogubilo metkom u glavu.